ऋषि कपूर का बेटा होने की वजह से स्कूल में सीनियर्स करते थे बुली
Kareena Kapoor Chat Show What Women Want - Ranbir Kapoor Speaks About His childhood Memories. हाल ही में करीना कपूर के चैट शो ‘व्हाट वीमेन वॉंट’ पर रणबीर कपूर गेस्ट के तौर पर आए थे। शो पर एक्टर ने अपनी फिल्मों, पापा बनने के एक्सपीरियंस और फिल्म इंडस्ट्री में अपने एक्सपीरियंस के बारे में बात की।
हाल ही में करीना कपूर के चैट शो ‘व्हाट वीमेन वांट’ पर रणबीर कपूर गेस्ट के तौर पर आए थे। शो पर एक्टर ने अपनी फिल्मों, पापा बनने के एक्सपीरियंस और फिल्म इंडस्ट्री में अपने एक्सपीरियंस के बारे में बात की।
सुपरहिट एक्टर का बेटा था, इसलिए सॉफ्ट टारगेट 
अपनी बेटी राहा के बारे में बात करते हुए रणबीर ने कहा - बचपन में मुझे ऋषि कपूर का बेटा होने की वजह से बुली किया जाता था। इस बात पर करीना ने पुछा कि क्या किसी स्टार का बेटा होना लोगों को इतना खराब लग सकता है ? आप को किस बात के लिए बुली किया जाता था ?
रणबीर बोले - कभी-कभी एक एक्टर के बेटे होने की वजह से स्कूल में सीनियर मुझे बुली करते थे। ऐसा इसलिए क्योंकि मैं उनके लिए सॉफ्ट टारगेट होता था।
मैंने खुद को पॉजिटिव रखा : रणबीर 
रणबीर ने कहा कि उन्होंने इस बुली बीहेवियर का असर खुद पर नहीं होने दिया। उन्होंने कहा - ऐसी चीजों से आप अपने सामने एक मटी दीवार खड़ी कर लेते हैं। ऐसी चीजें आपको दुनिया से डील करना सिखा देती हैं। शर्त बस ये है कि आप खुद पर इसे हावी न होने दें। ये मेरे लिए पॉजिटिव तरीके से काम आया। मुझे कभी ये नहीं लगा कि मेरे साथ बचपन में बहुत गलत हुआ। हां, ये होना नहीं चाहिए था।
आलिया और मेरे बीच चीजें खुद-ब-खुद हुई : रणबीर 
जब उनसे पूछा गया कि आपको कब पता चला की वो आलिया ही हैं जिसकी आपको तलाश है, तो रणबीर ने सिर्फ इतना कहा की हमारी दोस्ती ‘ब्रह्मास्त्र’ की शूटिंग के दौरान हुई। रणबीर ने आगे कहा - हम एक-दूसरे को पहले से जानते थे, लेकिन फिल्म के दौरान सब कुछ नैचुरली होता चला गया।
कपूर फैमिली में सब ने को-स्टार्स से की शादी 
रणबीर ने आगे फिल्म इंडस्ट्री में शादी करने के बारे में कहा कि एक्टर्स के लिए ये बड़ा नुकसान है की हम किसी से मिल नहीं पाते। हमारा काम ही ऐसा है की फिल्म के सेट पर ही लोगों से हमारी मुलाकात होती है। मेरे पेरेंट्स ने भी इंडस्ट्री में ही अपने को-स्टार्स से शादी की।
रणबीर कपूर की अपकमिंग फिल्में 
हाल ही में रणबीर और श्रद्धा कपूर की फिल्म ‘तू झूठी मैं मक्कार’ बिग स्क्रीन पर रिलीज हुई थी। ये ऑन-स्क्रीन रणबीर और श्रद्धा का पहला प्रोजेक्ट है। इसके बाद रणबीर कपूर डायरेक्टर संदीप रेड्डी वंगा की फिल्म ‘एनिमल’ में रश्मिका मंदाना, अनिल कपूर और बॉबी देओल के साथ नजर आएंगे।